32 
SOÓS LAJOS. 
felületén, tetemes mennyiségű, egyenletesen elosztott, finomszemű pigment 
van. A hímnősvezeték a fehérjemirigy alapjánál ágazik ketté, az egyik ág, 
a hím vezeték egyenesen az ivarnyílás irányában halad, a másik az ellenkező 
irányba fordulva behatol a fehérjemirigybe s itt nyílik beléje ennek a 
vezetéke, ez utóbbi vastagabb amannál. A sajátságos elhelyeződésnél 
fogva a petevezeték a fehérjemirigy t vezetéke egyenes folytatásának lát¬ 
szik. A petevezeték hengeres cső, s épen úgy, mint a női vezeték többi 
része is, vízben nagyon erősen megduzzadó szövetekből áll; kezdőrésze 
vékonyabb s erősen össze van csavargatva, úgy hogy csővolta csak teljes 
szétfejtése után látható, e nélkül ellenben egyszerű zacskóalakú tágu- 
latnak látszik; a petevezeték következő szakasza síma felületű, nagyon 
tág s alább még jobban kitágulva éles határ nélkül megy át az uterusba, 
melynek folytatása viszont az ivarnyílás felé lassan, egyenletesen megvéko¬ 
nyodó hüvely. Párzótáskája, mint már említettem, nagyon magasan nyí¬ 
lik, nyele nagyon vékony, eléggé élesen elhatárolódó tartálya tojásdad- 
alakú. 
Hím ivarvezetéke szorosan a női ivarvezeték mentén fut le s egyszerű 
vékony cső, melynek falán majdnem a kezdetétől fogva mirigyek ülnek, 
úgy hogy a vezetéknek majdnem egész felső része prostatának nevezendő. 
A prostata-szakasz körülbelül a párzótáska benyílásának a magasságáig ér. 
A vezeték további folytatása, vagyis az ondócsatorna nagyon vékony cső, 
mely a női ivarnyílásig a hüvely mentén halad, ott nagyon kicsiny darabon 
behatol a test szövetei közé s azok közt halad a hím ivarnyílásig, a hol kiszaba¬ 
dulva egyenes vonalban fut a penisig. Penise hatalmas, bunkóalakú szerv, 
mely distalis végén, vagyis az ondócsatorna beömlésénél a legvastagabb s 
innen kezdve egyenletesen vékonyodik egészen a penishüvelyig ; az utóbbi 
hengeralakú, a penisnél felényivel rövidebb, attól élesen elhatárolódik, mert 
jóval vastagabb annak proximalis végénél. A penishüvelynek a penis felé eső 
végéhez közelebb félgömbalakú függelék ül, melynek hogy mi lehet a fel¬ 
adata, nem volt megállapítható. E duzzanat a 6. rajzon nem látható, mert 
a nézőtől elfordult oldalon foglal helyet, ellenben látható a nagyobb nagyí¬ 
tással készült 7. rajzon. A hím ivarnyílás kevéssel a bal tapogató mögött 
fekszik — az állat u. i. balra csavarodott — s mögötte nem nagy távolságra 
található a női ivarnyílás. Meg kell jegyeznem, hogy a két nyílás távolsága 
jóval nagyobb, mint a 6. rajzból következtetni lehetne. E rajzon a két 
nyílás azért esik olyan közel egymáshoz, mert conserválás alkalmával 
összehúzódott példányról készült. A helyes viszonyokat a 8. rajz tünteti 
fel, melyet teljesen kinyúlt példányról rajzoltam. Az ondócsatornának a 
test szövetei közt futó része olyan élesen látható, mint a rajz feltünteti, 
mert a fölötte fekvő szövetréteg nagyon vékony és átlátszó. Ez utóbbi 
rajzon a penis kitűrt állapotban látható s ennek tanúsága szerint a penis 
